আজি বিয়লি ৪ঃ৫০ মিনিটত মহানগৰীৰ জু-ৰ'ডৰ নাৰ্ছাৰীত থকা এটা অট্টালিকাৰ ছাদত জুইৰ সূত্ৰপাত হয়। এতিয়া পৰিস্থিতি সম্পূৰ্ণ নিয়ন্ত্ৰণাধীন বুলি জানিব পৰা গৈছে।
জানিব পৰামতে, নিৰ্বাণ টাৱাৰ নামৰ অট্টালিকাটোত থকা কৰিমছ নামৰ ৰেষ্টুৰেণ্খটনৰ ওপৰ মহলা অৰ্থাৎ তৃতীয় মহলাত এই জুইৰ সূত্ৰপাত ঘটে।
অগ্নিকাণ্ড সংঘটিত হোৱা অট্টালিকাটোৰ পঞ্চম মহলাত প্ৰশান্ত দত্ত নামৰ এজন বৃদ্ধ লোক প্ৰায় ৪৫ মিনিট সময় আবদ্ধ হৈ পৰিছিল যদিও ৰাজ্যিক দুৰ্য্যোগ প্ৰশমন বাহিনী (SDRF)ৰ কৰ্মী উপস্থিত হৈ খিৰিকী ভাঙি অট্টালিকাটোত প্ৰৱেশ তৎপৰতাৰে বৃদ্ধজনক উদ্ধাৰ কৰিছে।
জনামতে, প্ৰশান্ত দত্ত নামৰ বৃদ্ধলোকজন শিৱসাগৰৰ পৰা চিকিৎসাৰ বাবে গুৱাহাটীলৈ আহি তাত আছিল। তেওঁ আঘাত পোৱা নাই যদিও ভয় খোৱা বাবে সাধাৰণৰ চিকিৎসাৰ বাবে দিচপুৰ হস্পিটেললৈ নিয়া হয়।
আনহাতে স্থানীয় লোকে এই অট্টালিকাৰ গৰাকী ইন্দ্ৰ কলিতা নামৰ হাউছিং ব'ৰ্ডৰ আয়ুক্ত এগৰাকী বুলি জানিবলৈ দিয়ে। আৰক্ষী আৰু স্থানীয় লোকে জুই লগাৰ কাৰণ হিচাপে শ্বৰ্ট চাৰ্কিটেই হ'ব পাৰে বুলি সন্দেহ প্ৰকাশ কৰিছে। জুই লগাৰ ফলত কেইবা লাখ টকাৰ সা-সম্পত্তিৰ ক্ষতি হোৱাৰ সম্ভাৱনা ব্যক্ত কৰিছে সূত্ৰটোৱে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
